GiliGold/VAD_KnessetCorpus huggingface dataset:
סתיו שפיר: שלחתי את השאלות - - -
ניסן סלומינסקי: מאחר ואת לא מדייקת מאוד בדברים שלך, את הלכת אפילו, וגם הוציאו את הסרט וראו שנתנו לך זמן.
סתיו שפיר: לא ניתן זמן להתייעצות סיעתית לפני ההצבעה.
ניסן סלומינסקי: עשי לי טובה, בבקשה.
סתיו שפיר: למרות שהתבקש הזמן הזה במפורש.
ניסן סלומינסקי: טוב, אוקיי, נו.
סתיו שפיר: וגם אין פה שום בעיה.
סתיו שפיר: אם אין בעיה לענות על השאלות, אז למה לא לענות עליהן?
ניסן סלומינסקי: ואני לא יודע, ענו לך על השאלות, ומה שביקשת.
סתיו שפיר: לא ענו על השאלות.
ניסן סלומינסקי: טוב, אנחנו בהצבעה.
ניסן סלומינסקי: בוא תמשיך.
<טמיר כהן: עוד פעם.
<טמיר כהן: פניות, אמרנו: 139, 141 – משרד ראש הממשלה.
ניסן סלומינסקי: מי בעד הרוויזיה?
סתיו שפיר: ניסן, מה הפחד לענות על השאלות האלה?
ניסן סלומינסקי: אין פחד.
ניסן סלומינסקי: אני רוצה לגמור.
ניסן סלומינסקי: תקבלי את הרשימה, אמרנו את זה.
סתיו שפיר: מה הפחד לענות על השאלות האלה?
ניסן סלומינסקי: אין שום פחד.
סתיו שפיר: יש כאן 14,000,000 שקלים שהם כספי ציבור, למקום עלום שאף אחד לא יודע מה קורה בו.
ניסן סלומינסקי: על מה את מדברת כרגע?
סתיו שפיר: על מינהלת הזהות היהודית.
סתיו שפיר: לא אתה ולא החברים פה ממשרד - - -
ניסן סלומינסקי: טוב, אוקיי, אמרת את דברייך, אמרת כבר אתמול.
סתיו שפיר: לאיזה מיזמים הולך הכסף הזה?
ניסן סלומינסקי: אמרת את הדברים שלך אתמול.
ניסן סלומינסקי: אמרת את הדברים שלך.
סתיו שפיר: זה לא קשור להגיד הדברים שלי.
ניסן סלומינסקי: אז תצביעי נגד.
סתיו שפיר: זה קשור גם להצבעה של כל חברי הוועדה האחרים.
סתיו שפיר: ממש לא קשור להצבעה - - -
ניסן סלומינסקי: אוקיי, מי בעד?
סתיו שפיר: רגע, גם אלעזר רוצה להגיד משהו.
ניסן סלומינסקי: דרך אגב, אני רק רוצה לומר שנתנו זכות לכל חבר כנסת להגיש את השאלות ולקבל תשובות.
ניסן סלומינסקי: את לא הגשת אותן.
סתיו שפיר: הגשתי.
ניסן סלומינסקי: תסלחי לי, את לא הגשת, לא בפורמט, גם לא בזמן.
ניסן סלומינסקי: אתה מוכן להסביר?
ניסן סלומינסקי: לא הגשת את זה בזמן, אין לך שום פריבילגיה מעבר לכל אחד.
סתיו שפיר: לא נקבעו זמנים.
סתיו שפיר: אני הגשתי את השאלות.
ניסן סלומינסקי: לא נקבעו זמנים?
ניסן סלומינסקי: סלחי לי.
סתיו שפיר: גם אתם לא העברתם לנו את ההעברות בזמן.
ניסן סלומינסקי: תסלחי לי, אני ממש – אי-אפשר כך לעבוד, שאת מספרת תמיד דברים שהם הפוכים מהדברים - - -
סתיו שפיר: הגשנו שאלות - - -
ניסן סלומינסקי: אוקיי, נגמר.
ניסן סלומינסקי: אלעזר, רצית?
אלעזר שטרן: אני רוצה לדבר משהו על התשובות שקיבלתי אתמול מהאוצר בפורמט המסודר בנושא הזה.
אלעזר שטרן: אני על פניו אתמול לא הצבעתי עם הקואליציה מכיוון שאני שאלתי שתי שאלות מרכזיות: שאלה ראשונה, למה זה לא במשרד החינוך?
אלעזר שטרן: והשאלה השנייה, למה כתוב פה שהכספים הולכים למגזר החילוני, הדתי והחרדי?
אלעזר שטרן: האם יש שם חוסר במה שכתוב שמה, למפגש חווייתי עם התנ"ך ועם מקורות יהודיים שונים?
אלעזר שטרן: חשבתי שזה לא נכון שהכספים ילכו למגזר הדתי והחרדי.
אלעזר שטרן: התשובות שנתנו לי, שזה מה שכתוב, זו התשובה בפורמט שקיבלתי.
אלעזר שטרן: דיברתי עם ראש המינהלת אתמול וגם הבוקר, ואני מודה שהלחצת אותי להצביע בעד ואני לא גייסתי חברים, שיהיה ברור, אבל גם לא הצבעתי בעד.
אלעזר שטרן: התשובות שקיבלתי הבוקר הן לשתי השאלות האלה.
אלעזר שטרן: אחד, שראש המינהלת רצה שזה יהיה במשרד החינוך.
אלעזר שטרן: והתשובה הזאת מניחה את דעתי בהקשר הזה.
אלעזר שטרן: והסיבה השנייה, שמה שכתוב פה זה לא נכון, שהכספים לא הולכים למגזר החרדי והדתי אלא הם הולכים באמת למגזרים אחרים.
סתיו שפיר: מה זה המגזרים האחרים?
אלעזר שטרן: גם היה חשוב לי שהמינהלת, לא יהיו בה רק גופים דתיים בהקשר הזה, וגם בזה הוא הניח את דעתי.
אלעזר שטרן: מה אני אומר?
אלעזר שטרן: שהתשובות שאנחנו מקבלים, כשאנחנו עובדים לפי הפורמט המסודר, הן צריכות להיות תשובות מדויקות יותר.
אלעזר שטרן: ואני חושב שבסוגיות כאלה, שיש או צופים שיש איזושהי בעיה, שיבוא מישהו שיידע להסביר את הדברים האלה.
אלעזר שטרן: אחרת, אני אומר עוד פעם, בסוגיות - - -
ניסן סלומינסקי: קיבלתי את ההערה שלך.
ניסן סלומינסקי: ואני גם דיברתי איתם, שלהבא ישלחו מישהו שיודע לתת אולי יותר תוכן מה שנקרא.
ניסן סלומינסקי: אבל בדרך כלל, בוא שנבין, כל מה שאנחנו עושים בהעברות כספיות אף פעם זה לא אנחנו - - -
אלעזר שטרן: ניסן, אבל זה לא יותר, זה הפוך ממה שכתוב פה.
סתיו שפיר: וניסן, תבין, זה לא התעקשות סתמית.
ניסן סלומינסקי: טוב, די, סליחה.
סתיו שפיר: רגע, סליחה.
סתיו שפיר: זה לא התעקשות סתמית.
ניסן סלומינסקי: את קיבלת זכות דיבור ונגמר.
סתיו שפיר: ניסן, רק הערה אחרונה.
סתיו שפיר: השאלה פה היא לא ניסיון להיות קטנונית ולהתקטנן כאן על כל שקל שעובר.
סתיו שפיר: השאלה פה היא לבדוק לאיפה הכספים עוברים.
סתיו שפיר: אני שאלתי שאלה פשוטה אתמול: עם איזה מיזמים משתפת המינהלת פעולה?
סתיו שפיר: איזה כוח אדם היא מעסיקה?
סתיו שפיר: באיזה בתי-ספר היא מתכוונת לעבוד?
סתיו שפיר: איך מתחלק התקציב הזה?
סתיו שפיר: מהו התקציב הכולל שלה?
סתיו שפיר: האם התבצע מכרז?
סתיו שפיר: מהם תנאי המכרז?
סתיו שפיר: לא קיבלתי תשובה אחת לשאלות האלה, לא בצורה מסודרת, לא במייל שנשלח אחר כך ולא בזמן הוועדה.
סתיו שפיר: אני חושבת שזה ראוי, כדי לכבד את ועדת הכספים, שנדרוש מהם תשובות לפני שמעבירים את הכספים האלה, וזאת על מנת שוועדת הכספים תהיה מקום מכובד ולא חותמת גומי.
סתיו שפיר: אין שום דחיפות בלהעביר עכשיו 14,000,000 שקלים למינהלת.
סתיו שפיר: זה לא מקרה חירום.
ניסן סלומינסקי: אוקיי, גמרנו.
סתיו שפיר: וביטחון ישראל לא עומד פה על הקו.
ניסן סלומינסקי: שמענו את הדברים, תודה רבה.
<טמיר כהן: 141-139.
ניסן סלומינסקי: לקבל את הרוויזיה, מי בעד?
<טמיר כהן: פניות אחרונות – 148, 149, 150.
<טמיר כהן: זה עניין הביטחון שעלה אתמול.
ניסן סלומינסקי: אנחנו עכשיו חוזרים.
ניסן סלומינסקי: ואני שוב – אם אתה רק מוכן לחזור על הנהלים של הגשה, את הזמנים וכו'.
<טמיר כהן: נחדד את הנהלים, שוב פעם, שגיבשנו פה, שאלות לגבי הפניות התקציביות וכל הסידור המלא.
<טמיר כהן: אנחנו ביום רביעי עד השעה 14:00 מכינים לכם חוברת לכל הפניות שתעלינה ביום שלישי שלאחר מכן.
<טמיר כהן: עד יום ראשון בשעה 12:00 מתקבלות הפניות של חברי הכנסת, באשר לחוברת שהם קיבלו ביום רביעי.
סתיו שפיר: קיבלנו אותה ביום חמישי.
<טמיר כהן: הן מוכנות בוועדה.
<טמיר כהן: מתי שאתם באים לקחת אותם, זה הרגע ש - - -
סתיו שפיר: למה החוברות עדיין לא נשלחות במייל?
<טמיר כהן: שנייה, אני עכשיו באמצע.
סתיו שפיר: אוקיי.
<טמיר כהן: עכשיו, לגבי שאלות של חברי הכנסת, עד השעה 12:00 אנחנו מקבלים אותן, מעבירים אותן לאגף התקציבים בפורמט מסודר, ומקבלים עליהם את התשובות עד יום שני בשעה 13:00.
<טמיר כהן: אותן אנחנו מעבירים לחברי הכנסת ששאלו, שיהיו מוכנים לקראת הדיון ביום שלישי.
סתיו שפיר: טמיר, אני מבינה, אבל - - -
ניסן סלומינסקי: אני מבקש סליחה.
סתיו שפיר: שאלה על הנוהל.
ניסן סלומינסקי: קודם כול, אם את רוצה, תצביעי.
ניסן סלומינסקי: את מדברת שוטף, כאילו את בעל הבית.
ניסן סלומינסקי: אבל את לא יכולה לשאול בלי שאת מקבלת אישור.
סתיו שפיר: ניסן, תסלח לי, אתה לא יכול.
ניסן סלומינסקי: סתיו, בואי נפסיק עם הנוהל הזה, אחרת בכלל לא תוכלי לדבר.
ניסן סלומינסקי: כמו שכל חבר כנסת - - -
סתיו שפיר: אני שואלת כדי להבין את הנוהל בנוגע להעברת השאלות לאוצר.
ניסן סלומינסקי: יש לך שאלות, יכול להיות שגם לאחרים.
ניסן סלומינסקי: תצביעי – תקבלי, לא מנענו מאף אחד.
סתיו שפיר: אני מבינה שאתה כועס - -
ניסן סלומינסקי: לא, אני לא כועס.
סתיו שפיר: - - כי תקפתי את מינהלת הזהות היהודית.
ניסן סלומינסקי: כי את מתנהלת בצורה שלא מקובלת.
סתיו שפיר: אני רוצה לשאול שאלה על נוהל העברת השאלות לאוצר.
ניסן סלומינסקי: טוב, סליחה, שוב, אני רוצה רק בהמשך לדברים של טמיר – ותלמדי פעם להצביע כמו כל חבר כנסת.
סתיו שפיר: מה זה להצביע, אנחנו בשיעור בבית-ספר?
ניסן סלומינסקי: לא, ככה, לרמוז, כי יש אולי כאלה שביקשו לפנייך?
סתיו שפיר: יש פה מישהו שביקש לפני?
ניסן סלומינסקי: את יודעת בדיוק כן או לא?
סתיו שפיר: אז אני שואלת אותך עכשיו.
ניסן סלומינסקי: את יודעת אם הוא שם לא הרים יד וביקש?
סתיו שפיר: ניסן, באמת.
ניסן סלומינסקי: תעשי לי טובה.
ניסן סלומינסקי: את מתנהגת כל הזמן, וככה זה בכל ההעברות.
סתיו שפיר: אתה משחק פה משחקים.
ניסן סלומינסקי: לא, את מבזה את כל הדיון.
סתיו שפיר: אני שואלת שאלות רציניות, ואתה מנסה לא לענות על השאלות האלה.
ניסן סלומינסקי: אוקיי, אני רוצה רק - - -
סתיו שפיר: בשביל להגן על החברים שלך לסיעה.
ניסן סלומינסקי: את תקבלי את הכותרת שלך בעיתון גם ככה.
סתיו שפיר: זה לא קשור לכותרת בעיתון.
ניסן סלומינסקי: גמרנו, מספיק.
סתיו שפיר: יש פה אנשים שאכפת להם מהכסף הזה, לא אכפת להם מכותרות בעיתון.
ניסן סלומינסקי: אם היה אכפת לך, היית עובדת לפי הנהלים, תסלחי לי.
ניסן סלומינסקי: טוב, אני רוצה - - -
סתיו שפיר: אני שואלת עכשיו שאלה על הנהלים, ואתה לא מוכן שאני אמשיך לשאול את השאלה שלי.
ניסן סלומינסקי: אבל את לא קיבלת רשות דיבור.
סתיו שפיר: אנחנו עוברים מנושא הנהלים או - - -
ניסן סלומינסקי: את כבר יודעת מה אני הולך להגיד?
סתיו שפיר: אתה מדבר על הנהלים?
ניסן סלומינסקי: אה, אני צריך כבר להגיד לך מראש?
סתיו שפיר: או שאני יכולה לשאול לפני שנעבור את הנושא?
ניסן סלומינסקי: אני לא יודע, את בכיתה א'?
סתיו שפיר: אתה כרגע ניסית לחנך אותי כאילו שאני בכיתה א'.
ניסן סלומינסקי: נכון, כי אין ברירה אולי.
ניסן סלומינסקי: טוב, אני רוצה רק להזכיר לוועדה – אני מבקש ממך להיות בשקט.
סתיו שפיר: אבל אני מבקשת שלפני שתעזוב את נושא הנהלים, אוכל לשאול עליו שאלות.
ראובן ריבלין: היושב-ראש ברך את שגית?
מרב מיכאלי: לברך את שגית, היא ילדה.
ניסן סלומינסקי: רגע, נברך.
ניסן סלומינסקי: אני רוצה רק להזכיר לחברי הוועדה, בהתאם להחלטות הוועדה, ועל זה לא היה רוויזיה, אז שגית ילדה בן, ואנחנו מברכים אותה.
ראובן ריבלין: כולנו, פה אחד.
סתיו שפיר: אין רוויזיה כי איציק לא פה.
ניסן סלומינסקי: יש איזה התייעצות על העניין הזה.
ראובן ריבלין: לא לא, זה בסדר.
ניסן סלומינסקי: אני רוצה להזכיר לחברי הוועדה, שעד השנה הזו הנוהל הרגיל של העברות כספים היה שהיו מגיעים לדיון של העברת כספים, היו מקבלים את הדף - - -
ראובן ריבלין: אין לנו חופשת לידה בעניין שגית?
מרב מיכאלי: שמונה ימים, שמונה אבות.
ניסן סלומינסקי: בקשתך לחופשת לידה מעוררת אצלנו דאגה.
ראובן ריבלין: לא, כוועדה.
ראובן ריבלין: לא כסבא ולא כאבא.
אלעזר שטרן: אתה חושב שרובי חושב רק על עצמו?
ניסן סלומינסקי: אז עוד פעם אני אומר: הנוהל הרגיל שהיה, לפחות כל ימי בוועדת הכספים וזה היה כמה קדנציות, זה שהיינו מגיעים לדיון, מקבלים את ההעברות.
ניסן סלומינסקי: על כל העברה היה מסביר רפרנט מה שמסביר ומצביעים.
ניסן סלומינסקי: אנחנו החלטנו לשנות את זה ולהרחיב את זה בשקיפות הכי מקסימלית שאפשר מבחינתנו.
ניסן סלומינסקי: וקבענו שכל חבר ועדה יקבל את החומר ביום רביעי שלפני, כשרק בשבוע הבא, שבוע לאחר מכן, ביום שלישי, הדברים האלה יעלו לדיון.
ניסן סלומינסקי: דבר ראשון.
ניסן סלומינסקי: אז יש לו מספיק זמן לראות את הכול, ללמוד את הכול.
ניסן סלומינסקי: הוספנו עוד נוהל, שאמרו שאולי הוא קצת מטורף, אבל אמרנו: אנחנו כן רוצים גם עוד יותר שקיפות: שכל חבר כנסת יוכל להגיש, אם הוא רוצה, שאלות למזכירות, לטמיר.
ניסן סלומינסקי: קבענו יחד עם אגף התקציבים, שישבנו כאן ביחד בישיבה משותפת, קבענו את הזמן.
ניסן סלומינסקי: אם הבקשות יגיעו עד שעה מסוימת ויגיעו ליעל, היא תעביר את זה אחר כך לכל רפרנט וכל אחד יצטרך לתת תשובות מפורטות לחברי הכנסת ששאלו.
ניסן סלומינסקי: ולכן יש גם חשיבות לזמנים כי זה עובר בסט אחד, ויש לה את הזמן שהיא יכולה לחלק.
ניסן סלומינסקי: קבענו את הנוהל, ומקבלים גם תשובות.
ניסן סלומינסקי: דבר שלא היה אף פעם, וזה נוהל שמתנהל.
ניסן סלומינסקי: ושוב, תמיד יכולה להיות תקלה ויכול להיות שמישהו נתן תשובות שהן לא היו ראויות, זאת אומרת לא מספקות נניח, והיה מקרה כזה, אז אותו רפרנט התנצל כשהוא היה פה וקיבל על עצמו, וגם האוצר דיבר אתו וגם אנחנו.
ניסן סלומינסקי: אני אומר: זה נוהל שמתפתח ושלא היה כדוגמתו.
ניסן סלומינסקי: ורק שנדע, שאנחנו לא רק שלא בורחים ומנסים להחביא, אלא נותנים את כל הצ'אנס שרק אפשר לכל אחד לעשות.
ניסן סלומינסקי: עכשיו, אם קורה לפעמים שחבר כנסת מסיבות שלו לא מספיק לשאול את השאלות, אז זה לא עובר בסט הזה.
ניסן סלומינסקי: אז לא רק זה, נותנים לו אפילו את ההזדמנות לשאול בוועדה.
ניסן סלומינסקי: אבל אני אומר שוב: כדי לחסוך את כל הזמן ואת החצי שעה של זמן שאפשר היה לעשות לפני כן, לכן כל הנוהל הזה קיים.
ניסן סלומינסקי: ואנחנו ממשיכים בנוהל הזה.
ניסן סלומינסקי: ושוב, כל חברי הכנסת יכולים להסתייע בו.
ניסן סלומינסקי: ואני חושב ששקיפות גדולה מזו לא הייתה אף פעם ואני גם לא חושב שעוד אפשר להגיע לשקיפות כזו.
סתיו שפיר: ניסן, שאלה על הנוהל בבקשה.
סתיו שפיר: אנחנו מתבקשים להעביר את השאלות בטבלה באקסל במייל למשרד האוצר, נכון?
ניסן סלומינסקי: תשאלי את טמיר, אני לא בקיא בזה.
סתיו שפיר: מדוע משרד האוצר לא יכול להעביר לנו את הנתונים על השינויים בתקציב בטבלה מסודרת באקסל במייל, בדיוק כמו שאנחנו מתחייבים להעביר אליו?
סתיו שפיר: כך שנוכל גם לראות את ההשוואה לתקציב המדינה, להעברות שהתבצעו בשנה שעברה ולתקציב הכולל של התוכנית שבה מדובר, כדי שגם נחסוך את השאלות לאוצר.
ניסן סלומינסקי: השאלה הזאת נשאלה לאגף התקציבים, והם אמרו שהם צריכים להיערך לקראת זה.
ניסן סלומינסקי: הם אמרו שייקח להם קצת זמן להיערך לקראת זה.
ניסן סלומינסקי: וכשהם יהיו ערוכים לזה, ודאי שזה יתממש, זה לא תלוי בנו.
ניסן סלומינסקי: כדי שלא נחכה עד הזמן שהם מאורגנים, מצאנו דרך מסודרת לעשות את זה עד שהם יתארגנו.
ניסן סלומינסקי: הם בשלבי התארגנות.
סתיו שפיר: זאת אומרת שאצלם על המחשב אין טבלה מסודרת?
ניסן סלומינסקי: למה אתה שואלת אותי, תשאלי את האוצר.
סתיו שפיר: כי אולי צריך לזמן לפה מישהו מאגף תקציבים שיסביר.
ניסן סלומינסקי: היא הייתה פה.
ניסן סלומינסקי: ישבה כאן יעל וישבו הרפרנטים, ושאלת את השאלה הזו והם אמרו לך את מה שהם אמרו.
סתיו שפיר: שנייה, ניסן, אני לא נכנסתי לדבריך, בבקשה תקשיב לי עד סוף דברי.
ניסן סלומינסקי: אבל לא נעשה את הדיון שעשינו כמה פעמים.
סתיו שפיר: אבל זה דיון מאוד משמעותי, אנחנו מדברים פה על הרבה מאוד כסף.
ניסן סלומינסקי: הבנתי, אבל זה דיון - - -
סתיו שפיר: שנייה, ניסן, בבקשה תן לי לסיים.
סתיו שפיר: קודם כול, חבר הכנסת שטרן שיצא כרגע, הראה לך עכשיו בטבלה בנוהל המסודר, שהוא קיבל מהאוצר תשובות שסותרות את התשובות שהוא קיבל ממי שאחראי, מהרב רונצקי, מי שאחראי על מינהלת הזהות היהודית.
סתיו שפיר: זאת אומרת שהתשובות שאנחנו מקבלים מהאוצר הן חסרות, הן סותרות, הן לא מדויקות.
סתיו שפיר: אני מוסיפה על כך את השאלות שלי שאני שואלת כבר במשך חודש, בכל פעם שיש העברה תקציבית, ולא מקבלת כמעט אף פעם תשובה מלאה לשאלות שלי, לא על הפרויקטים, לא על חלוקת הכסף הנידון, לא על המסגרת התקציבית של הפרויקט, לא על מדוע זה לא היה בבסיס התקציב.
סתיו שפיר: נערכים פה המון המון דברים שהם לא תקניים בשום צורה, והם לא יכולים להיות דבר שאנחנו מאפשרים אותו בוועדת הכספים.
סתיו שפיר: אז המינימום שניתן לדרוש מהם זה שקיפות בדבר הזה, שיעבירו לנו את קבצי האקסל שנמצאים אצלם.
סתיו שפיר: באתר האינטרנט של האוצר כבר נפתח, הייתה יוזמה מבורכת לפני שנה-שנתיים, שבה הם העלו את ההעברות התקציביות של השנה שעברה.
סתיו שפיר: זה נמצא בתוך אתר האינטרנט, הם מעלים את התקציב כבר כי הם מחויבים עכשיו, בזכות עבודה של הרבה מאוד גופים וארגונים למען השקיפות.
סתיו שפיר: הם עושים את הדברים האלה, המערכת הזו קיימת, היא אפשרית.
סתיו שפיר: למה אנחנו כוועדת הכספים מאפשרים להם להתחמק מזה?
ניסן סלומינסקי: הבנו את השאלה.
ניסן סלומינסקי: אף אחד לא מתחמק.
ניסן סלומינסקי: השאלה הזאת היא לאוצר, לא אלינו.
ניסן סלומינסקי: היא הועלתה, הם מתארגנים.
סתיו שפיר: אני מבקשת, לפני שהם מגיעים להעברות נוספות - -
ניסן סלומינסקי: לא הבנתי, את הרי לפני דקה אמרת שאת לא נכנסת לדברים שלי.
סתיו שפיר: - - תביא את הנציגים, ונשמע מה יש להם להגיד.
ניסן סלומינסקי: הבקשה שלך תועבר לאוצר, נקודה.
ניסן סלומינסקי: בסדר, תקבל תשובה.
ניסן סלומינסקי: טוב, אנחנו חוזרים עכשיו להמשך הסדר, זה הנושא של חוק הריכוזיות.
ראובן ריבלין: חברת הכנסת סתיו שאלה שאלה, שבזמנו אנחנו מתוך הבנה עם האוצר התחלנו לפתח את עניין השקיפות.
ראובן ריבלין: אני רוצה רק שאת תביני שיש סופיות לדיון גם במעמד של פרלמנט.
ראובן ריבלין: הציבור צריך לדעת את כל הפרטים.
ראובן ריבלין: והוא שופט, לא אנחנו שופטים, כי ההחלטות, נקבע על-ידי בית-המשפט במערכת של הפרדת רשויות, שהחלטות הכנסת הן החלטות פוליטיות, גם אם מבחינה משפטית הן לא מתקבלות על הדעת.
ראובן ריבלין: יכול היועץ המשפטי לבוא ולומר: נושא של התקציב צריך להיות נדון בוועדת הכספים, כדבר מובן מאליו, וועדת הכנסת יכולה להצביע פוליטית בניגוד לאמירה, שזה יהיה בוועדת המדע או בוועדה שנוחה לקואליציה.
ראובן ריבלין: דברים כאלה כבר עברו לבית-המשפט והוא קבע שההחלטות הן החלטות פוליטיות.
ראובן ריבלין: יש החלטות מנהלתיות, החלטות משפטיות והחלטות פוליטיות.
ראובן ריבלין: מה שהציבור, ואת צודקת בעניין זה, צריך לדעת את העובדות.
ראובן ריבלין: אבל יש גם סופיות הדיון בוועדה.
ראובן ריבלין: זאת אומרת, אי-אפשר עוד פעם לומר: הם כן צודקים או לא.
ראובן ריבלין: ברגע שהבעת את עמדתך ואת מוחה על כך שלא נתנו לך, כפי שעשה חבר הכנסת אלעזר שטרן, הציבור יודע והציבור ישפוט.
סתיו שפיר: השאלה היא - - -
ניסן סלומינסקי: לא לא לא, רובי.
ראובן ריבלין: אין פה עניין - - -
ניסן סלומינסקי: די, רבותי, נקודה.
ראובן ריבלין: זה האבות המייסדים שלא היו אנשי התנועה - - -
ניסן סלומינסקי: רק שנייה, סתיו, בבקשה, התחלנו - - -
ראובן ריבלין: אין צדק מוחלט פה.
ניסן סלומינסקי: די, רובי, רובי.
סתיו שפיר: - - - שהציבור ידע יותר ויותר.
ראובן ריבלין: הציבור שופט.
סתיו שפיר: כדי שהציבור יוכל לשפוט הוא חייב לדעת את הפרטים, הוא חייב לקבל את המידע.
ניסן סלומינסקי: בבקשה, סתיו, בבקשה.
ניסן סלומינסקי: עברנו לנושא הזה.
ניסן סלומינסקי: מה שאנחנו עכשיו נעשה - - -
ראובן ריבלין: פעם היה בכנסת, שהיה אומר חבר כנסת שהצעת החוק שלו עולה 4.5 מיליון שקל כדי לא להגיע לחמישה.
ראובן ריבלין: והאוצר היה אומר 80,000,000.
ראובן ריבלין: עד שהקמנו את הממ"מ, את מבינה?
ראובן ריבלין: היום לאט-לאט הציבור בא ויודע מה הן הגזמות, מה הן לא הגזמות.
ראובן ריבלין: אבל הוא שופט.
ראובן ריבלין: ופה ההחלטות הן החלטות פוליטיות.
ראובן ריבלין: אחרת לא נוכל לגמור שום דיון.
ניסן סלומינסקי: אני מבקש רק מהאנשים הטכניים, מאחר ואנחנו עובדים לפי השעון שנמצא למעלה ואני לא יודע מה קרה לו, יכול להיות שמרוב התרגשות הוא נעצר, אז שהוא לא יהיה הסמן שלנו היום.
ניסן סלומינסקי: הישיבה הזאת נעולה.
ניסן סלומינסקי: על סדר היום – הקמת ועדות משנה, לפי בקשה של חברי הוועדה, ומה שאמרתי, שבדרך כלל אנחנו משתדלים ללכת לקראת חברי הוועדה כשהם מבקשים להקים ועדות משנה.
<טמיר כהן: ועדת משנה ראשונה - ועדת משנה לשלוב ענף ההייטק בכלכלה ובהכנסות המדינה.
<טמיר כהן: החברים שיהיו בה: היושב ראש – חבר הכנסת אראל מרגלית.
<טמיר כהן: ישתתפו בה חברי הכנסת חמד עמאר, קארין אלהרר, זבולון קלפה וזהבה גלאון.
ניסן סלומינסקי: בדרך כלל השתדלנו גם לעשות על זה הצבעה, למרות שמספיקה גם הודעה.
ניסן סלומינסקי: מי בעד לאשר את הוועדה הזו?
ניסן סלומינסקי: בעד הקמת הוועדה – רוב
ניסן סלומינסקי: נמנעים – אין הקמת ועדת המשנה אושרה.
ניסן סלומינסקי: הקמת הוועדה אושרה פה אחד.
<טמיר כהן: הוועדה השניה - ועדת משנה לטיפול במגזר הדרוזי.
<טמיר כהן: בראשה – חבר הכנסת חמד עמאר, וחברי הכנסת הבאים יהיו חברים בה: רוברט אילטוב, גילה גמליאל, בועז טופורובסקי, איציק כהן, זבולון קלפה, אראל מרגלית ואלעזר שטרן.
בועז טופורובסקי: באיזה ועדה אני חבר?
ניסן סלומינסקי: בנושא של המגזר הדרוזי.
ניסן סלומינסקי: הוא לא דיבר אתך?
ניסן סלומינסקי: מי בעד לאשר את הוועדה?
ניסן סלומינסקי: הקמת הוועדה אושרה.
<טמיר כהן: הנושא השני על סדר היום - הקמת ועדת משנה לעניינים חסויים לפי סעיף 5 לחוק הכנסת.
<אייל לב ארי: הסעיף נדרש לפי סעיף 5(ב).
<אייל לב ארי: בנושאים שבהם נדרש אישור של הוועדה אבל מטעמים – לצורך המקרה הספציפי הזה, של ביטחון המדינה או חשש לפגיעה ביחסי החוץ שלה, לאחר היוועצות עם יושב ראש הכנסת, רשאית ועדת הכספים או כל ועדה אחרת של הכנסת להקים ועדת משנה חסויה לצורך העניין, שהיא תהיה מוסמכת לאשר את הנושא שהובא בפני ועדת הכספים מטעם ועדת הכספים.
<אייל לב ארי: צריך להקים, אם כך, ועדת משנה חסויה וצריכים למנות את החברים בה.
ניסן סלומינסקי: אז קודם כל יש לנו את האישור של היושב הראש.
ניסן סלומינסקי: דבר שני, כדי שלא נתבלבל, כי יש לנו עוד ועדה חסויה מהסוג הזה, רק שהיא חסויה לנושא הכלכלי, וזו – לנושא הביטחוני, אבל זה כמעט אותו הדבר.
ניסן סלומינסקי: הוועדה השניה, שאני מציע שגם כאן יהיה את אותו הרכב – עפר שלח, ליצמן ואנוכי.
ניסן סלומינסקי: הוועדה הזו מתכנסת אד הוק לנושא ספציפי רק, והייתי מבקש לאשר את הוועדה.
<קריאה: העברות תקציביות.
סתיו שפיר: ועדה חסויה לנושא חסוי?
סתיו שפיר: באיזה תחום?
<אייל לב ארי: טעמים שהוצגו לוועדה בנושא של ביטחון, נושא של העברה תקציבית שהתבקשה על ידי המדינה.
<אייל לב ארי: משרד הממשלה שביקש את הוועדה החסויה נימק את זה מטעמים של חשש לפגיעה בביטחון המדינה ויחסי החוץ של המדינה.
<אייל לב ארי: לפיכך יושב ראש הוועדה פנה ליושב ראש הכנסת, בהתאם למתחייב בסעיף 5, כדי שהאישור לוועדה החסויה יאושר על ידי מליאת הוועדה כמקובל.
סתיו שפיר: אפשר להצטרף לוועדה בבקשה?
ניסן סלומינסקי: מאחר ואנחנו לא רוצים להגדיל עוד ועוד את מספר החברים אני ממליץ להשאיר - - -
סתיו שפיר: איך היא נקבעה?
סתיו שפיר: איך נבחרו חבריה?
ניסן סלומינסקי: כמו כאן.
סתיו שפיר: מתי?
ניסן סלומינסקי: בזמנו, וזה הוצבע פה, וגם עכשיו אני אצביע על הנושא הזה.
ניסן סלומינסקי: בדרך כלל, למרות שאני לא יודע אם צריכים או לא, אני מקיים לא רק הודעה אלא גם הצבעה, פה.
סתיו שפיר: איך נבחרו החברים שאנחנו מצביעים עליהם?
ניסן סלומינסקי: לקחתי אחד מהקואליציה, אחד מהאופוזיציה, ואנוכי.
ניסן סלומינסקי: הוועדה הזו היא גם ועדה שנבחרה פה להיות גם וועדה חסויה במסגרת ועדת החוץ והביטחון וועדת הכספים.
ניסן סלומינסקי: אז אותם אנשים שיהיו, לא להחליף כל פעם, כדי שלא יצטרכו להתחיל הכל כל פעם מהתחלה.
ניסן סלומינסקי: לכן לקחתי אחד מהקואליציה, אחד מהאופוזיציה, שהם גם נמצאים בוועדה שהיא ועדה משותפת, חסויה, של ועדת החוץ והביטחון וועדת הכספים.
ניסן סלומינסקי: אותם אנשים שנמצאים.
סתיו שפיר: ואם אחד מחברי הוועדה רוצה להצטרף, או לפחות לנסות להיבחר לוועדה?
ניסן סלומינסקי: מאחר ותמיד זה צריך להיות שקול אז אני צריך לחפש עוד אחד.
ניסן סלומינסקי: אני אבדוק.
ניסן סלומינסקי: אני מציע, קודם כל - - -
סתיו שפיר: אני בטוחה שיהיו עוד חברי קואליציה שישמחו להצטרף לוועדה חסויה לעניינים חסויים.
ניסן סלומינסקי: בינתיים אני מציע לאשר את השלושה ולבדוק אחר כך אם אפשר להוסיף עוד שניים.
ניסן סלומינסקי: אני ארצה אבדוק את זה.
ניסן סלומינסקי: קודם כל אני אאשר את אלה שהם קבועים.
ניסן סלומינסקי: אחר כך, בלי קשר לזה, אבדוק אם אפשר להוסיף ואיך.
ניסן סלומינסקי: אני מציע להשאיר את חברי הכנסת עפר שלח ויעקב ליצמן, שנמצאים גם בוועדות החסויות האחרות.
ניסן סלומינסקי: מי בעד ההרכב הזה?
ניסן סלומינסקי: בעד אישור ועדת המשנה – 5
ניסן סלומינסקי: נמנעים – אין ועדת המשנה אושרה.
ניסן סלומינסקי: ההרכב אושר, ואני אבדוק את בקשת חברת הכנסת סתיו שפיר.
ניסן סלומינסקי: אנחנו עוברים לנושא הבא - הצעת חוק שירותי הדת היהודיים (תיקון מס' 19), התשע"ד-2013.
ניסן סלומינסקי: מי יציג את העניין?
<ישראל פת: אני היועץ המשפטי של המשרד לשירותי דת.
<ישראל פת: הצעת החוק מגיעה בשלב זה של השנה נוכח אישור מאוחר של התקציב במהלך חודש אוגוסט, רטרואקטיבית לתחילת אוגוסט.
<ישראל פת: שיטת התקצוב של המועצות הדתיות בנויה בצורה כזו שבגדול, המדינה מתקצבת את כלל המועצות הדתיות ב-40% והרשויות המקומיות מתקצבות ב-60%.
<ישראל פת: בתיקון קודם של החוק נערך שינוי באופן דיפרנציאלי כך שרשויות מקומיות חזקות מתקצבות את המועצות הדתיות עד 75% והמדינה משלימה את הפער של 25%, לעומת זאת – רשויות מקומיות חלשות מתקצבות את המועצות הדתיות בשיעור של עד 25% ולא למטה מכך - - -
ניסן סלומינסקי: זה האלכסון הידוע.
<ישראל פת: כן, כאשר המדינה לשיעור של 75%.
ניסן סלומינסקי: יש לי שאלה: בפועל זה מתבצע?
ניסן סלומינסקי: הרשויות משלמות?
ניסן סלומינסקי: בזמנו דובר שהשר יוכל להיכנס לכיס של הרשויות ולהוציא את הכסף.
<ישראל פת: זה לא השר שלנו, זה שר הפנים, במקרה הזה, באמצעות הממונה על המחוז.
<ישראל פת: הוא אכן מבצע, ובדרך כלל הרשויות המקומיות משתפות פעולה, גם הגדולות, גם פורום ה-15, ודאי הקטנות שנהנות מכך - - -
<איתן אטיה: אפילו פורום ה-15.
<איתן אטיה: היה שלב בחיים שפורום ה-15 של הערים הגדולות לא שיתפו?
<איתן אטיה: הפורום היחיד ששילם תמיד בזמן.
<ישראל פת: להפך, להפך.
<ישראל פת: אני מפרגן.
<איתן אטיה: זה לא דבר חדש.
<איתן אטיה: אם כולם היו משלמים כמו שפורום ה-15 משלם לא היה צריך לעשות את האלכסון הזה.
ניסן סלומינסקי: יש כאן נציג של המועצות האזורית, כך אני מבין, והמועצות המקומיות התחלקו ל-2: יש את הנציג של מרכז השלטון המקומי ויש את הנציג של פורום ה-15.
ניסן סלומינסקי: גדלתם קצת או נשארתם 15?
<איתן אטיה: נשארנו ה-15.
ניסן סלומינסקי: זה מועדון סגור, אי אפשר להיכנס, מה שנקרא.
<איתן אטיה: נכנסים לאט לאט נוספים.
<ישראל פת: בכל אופן, הרשויות המקומיות הגדולות למעשה מסבסדות את הרשויות המקומיות החלשות.
<ישראל פת: אנחנו, כמדינה לא שינינו את התקציב שלנו, כלומר – הסכום הוא סכום נומינאלי שלא משתנה, באופן כזה שכלל התקציב למעשה משקף השתתפות מדינה של 40%, והשתתפות של הרשויות המקומיות – 60%, אבל כאמו, באופן דיפרנציאלי.
<קריאה: חלוקה אחרת.
<ישראל פת: הסכום?
<ישראל פת: זה כ-170-160 מיליון המדינה, כאשר מצטרפים עוד סכומים לסכומים האלה, שאנחנו משקיעים בתכניות הבראה, וכיוצא בזה.
<ישראל פת: אני צריך לציין שבשנה האחרונה נוכח דרישת משרד המשפטים וגם משרד הפנים - - -
<יחזקאל כהן: 165 מיליון – מדינה - - -
<איתי חוטר: זה היה ב-2012?
<יחזקאל כהן: זה היה ב-2013.
<איתי חוטר: מה היה ב-2012?
ניסן סלומינסקי: ב-2012 זה היה 201.7 – לגבי כלל התקציב.
<קריאה: זה כלל התקציב.
<קריאה: ההשתתפות היא בערך 180 מיליון שקל.
<איתן אטיה: חשוב לנו לעמוד על ההבדל הזה.
<איתן אטיה: סך הכל התקציב שמועבר - -- בשנה הזו היתה ירידה.
<איתן אטיה: ב-2013 תהיה ירידה.
<ישראל פת: בשנת 2012- 161 מיליון.
<איתי חוטר: אתה מדבר על ההשתתפויות.
<איתי חוטר: השתתפות של 161 מיליון ב-2012, לעומת 165 מיליון ב-2013.
<ישראל פת: אנחנו מדברים על השתתפות המדינה בכלל תקציב המועצות הדתיות, ה-40%.
<ישראל פת: הניסוח של 40% יכול להטעות כי אתם כמעט לא תמצאו מועצה דתית שבה זה 40%.
<ישראל פת: זה יהיה 50%, 55% - - -
<ישראל פת: כלל התקציב של המועצות הדתיות, כלל השתתפות המדינה בתקציב המועצות הדתיות.
<ישראל פת: נוכח דרישה שעלתה גם ממשרד הפנים וגם ממשרד המשפטים ונוכח הדרישה של הרטרואקטיביות לאור ה- - -
בועז טופורובסקי: ב-2012 אמרת 160?
<ישראל פת: 161.
בועז טופורובסקי: זה לא מה שרשום לנו במסמך.
בועז טופורובסקי: רשום 201.7.
ניסן סלומינסקי: עוד פעם – זה הכלל.
בועז טופורובסקי: תקציב הממשלה המקורי.
בועז טופורובסקי: ותקציב הביצוע עמד על 262.
<עמי צדיק: זה כולל גם דברים אחרים, שהם לא חלק מהשתתפות.
ניסן סלומינסקי: זה כנראה הבראה, וכל הדברים האחרים.
<ישראל פת: זה כולל תקציב פיתוח, תקציב פיתוח מבני דת, וכיו"ב.
<ישראל פת: התקציב של השתתפות המדינה במועצות דתיות, בסדר גודל כזה זה 160.
<ישראל פת: זה יכול לנוע, פחות או יותר – 160, 161 - - -
בועז טופורובסקי: אז כמה אתם רוצים שעכשיו יהיה התקציב ל-2013 ו-2014?
<ישראל פת: זה פחות או יותר אותו הדבר.
<איתי חוטר: וזה כולל את הדלתות של ה-75% השתתפות?
<ישראל פת: כן.
<איתי חוטר: כולל.
<איתי חוטר: זאת אומרת, זה עוד 4 מיליון בסך הכל, על אלה שעלו מ-60%.